THAI:ส่องธุรกิจรอการฟื้นตัวชัดเจนแนะนำถือราคาพื้นฐาน 23.50 บาท
THAI:ส่องธุรกิจรอการฟื้นตัวชัดเจนคงคำแนะนำ ถือ แต่ราคาพื้นฐานใหม่ปรับลงเป็น 23.50 บาท สะท้อนการปรับลดประมาณการ และประเมินด้วย P/BV ปี 60 ที่ 1.2 เท่า (+2 SD จากค่าเฉลี่ย Mean) ราคาปิดมีส่วนลด 8% คาดว่าราคาหุ้นปัจจุบันได้สะท้อนผลดีเรื่องความคืบหน้าจากแผนปรับโครงสร้างในระยะสั้นไประดับหนึ่งแล้ว

18 พ.ย. 2559

บล.ดีบีเอสฯ ระบุในบทวิเคราะห์วันนี้(18 พ.ย.) ว่าบริษัท การบินไทย จำกัด (มหาชน) หรือTHAI ไตรมาส 3/59 ที่ผ่านมายังแสดงผลเป็นขาดทุนจากการดำเนินงาน (core loss) แม้จะเป็นขาดทุนที่แคบลงก็ตาม นั่นคือปริมาณผู้ใช้บริการที่เพิ่มขึ้นยังไม่สามารถชดเชยกับอัตราผลตอบแทน (yield) ที่ปรับตัวลงได้ซึ่งเกิดจากการลดค่าตั๋วเพื่อต่อสู้กับการแข่งขันที่สูง แม้ว่าบริษัทจะได้รับประโยชน์จากต้นทุนเชื้อเพลิงที่ต่ำลง และได้รับผลดีจากแผนการปรับโครงสร้าง เพื่อลดต้นทุนต่อหน่วยก็ตาม
บริษัทยังคงมีแผนการปรับโครงสร้างองค์กรในเฟสต่อไปเป็นเฟส 2 ทั้งเรื่องการลดพนักงาน การบริหารเส้นทางการบิน และพยายามใช้กำลังการผลิตที่มีอยู่ให้เต็มที่ภายใน 2 ปีนี้ แต่ระยะสั้นได้ประโยชน์จากต้นทุนเชื้อเพลิงที่ต่ำลง
สำหรับสิ่งที่ยังเป็น overhang คือ แผนการขายสำหรับสายการบินที่มีอยู่จากจำนวนเครื่องบิน 26 ลำ ที่ยังไม่เปิดเผย และอัตรส่วนหนี้สินสุทธิต่อทุน (Gearing Ratio) ที่สูงเป็น 4.7 เท่า ซี่งสูงกว่าผู้ประกอบการรายอื่นๆ อีกทั้งยังมีความเสี่ยงเรื่องการด้อยค่า (impairment losses) ตามอายุเครื่องบิน โดยในงวด 9M59 ที่ผ่านมาตั้งเป็นค่าใช้จ่ายไปถึง 2.29 พันล้านบาท ได้มีการปรับประมาณการปีนี้และปีหน้าลงในอัตรา 33%/19% ตามลำดับ สมมุติฐานที่เปลี่ยนไปคือ yield, load factor และ cost/ATK
คงคำแนะนำ ถือ แต่ราคาพื้นฐานใหม่ปรับลงเป็น 23.50 บาท สะท้อนการปรับลดประมาณการ และประเมินด้วย P/BV ปี 60 ที่ 1.2 เท่า (+2 SD จากค่าเฉลี่ย Mean) ราคาปิดมีส่วนลด 8% คาดว่าราคาหุ้นปัจจุบันได้สะท้อนผลดีเรื่องความคืบหน้าจากแผนปรับโครงสร้างในระยะสั้นไประดับหนึ่งแล้ว
 
 